 Children replacing their fathers as presidents in Africa: Wo àwọn olórí orílè-èdè ilẹ Áfíríkà mẹfà tó rọpò òbí wọn gẹgẹ bí ààrẹ. Ṣùgbọn, ọpọ àwọn orílẹ-èdè ilẹ adúláwọ tí n sọ ètò isèjọba di nkan ti ọmọ lè jogún lọwọ àwọn òbí rẹ tàbí àwọn babáńlá rẹ. Ológun Mahamat Idriss Déby to jẹ ọmọ ààrẹ orileede Chad, Idriss Déby ni wọn búra wọlé fún lọjọ Ìṣẹgun lẹyìn ikú bàbá rẹ tó farapa lójú ogun to sì gba ibẹ kú. Yàtọ sí orile-ede Chad, ọpọ àwọn orileede ilẹ Áfíríkà mìíran ló ti yan àwọn ọmọ olórí orile-ede to di olóògbé tàbí tó kọwé fipò sílẹ jẹ ààrẹ bótilẹ jẹ pé èyí kò sí nínú Ìwé òfin orile-ede wọn tàbí bá òfin mu. Èyí ni àwọn olórí orílè-èdè tó gba oyè òbí wọn: Joseph Kabila -Democratic Republic of Congo Orílẹ èdè Democratic Republic of Congo ni Joseph Kabila ti jẹ ààrẹ láti inú oṣù kini, odun 2001, titi di oṣù kini, ọdún 2019 Lẹyìn ọjọ Mẹwàá tí awọn agbanipa pa bàbá rẹ, Laurent-Désiré Kabila ló gorí àlééfà A bí Joseph ni ọjọ kẹrin, oṣù kẹfà, ọdún 1971, ni ẹkùn Sud-Kivu, ni ìdílé ológun àti olóṣèlú. Kabila tó jẹ ọmọ-ọmọ alákatakítí ni orileede Congo, Laurent Kabila dàgbà o si kàwé ni orile-ede Tanzania. Ó jẹ ọkan lára àwọn alákatakítí tó ń gbógun ti ìjọba ti wọn sì ran bàbá rẹ lọwọ láti yọ ààrẹ Mobutu Sese Seko ti Zaire níjọba lọdún 1997 Lẹyìn tí Laurent di ààrẹ ló dá orúkọ orílè-èdè náà padà sí Democratic Republic of Congo, Ó rán Joseph lọ sí China láti lọ ní ìmọ kún ìmọ nínú iṣẹ ológun. Bi ó ṣe padà dé ní wọn fi jẹ olórí àwọn ọmọ ogun orílè-èdè náà. Ni ọdún 1998 ni Laurent Kabila bẹrẹ si ni bẹnu ìwà kò sí ẹni tó le mú mi àti ìgbésùmọmí, èyí lo sì mu kí ọpọ àwọn orílè-èdè Áfíríkà rán àwọn ọmọ Ogun wọn lọ síbẹ. Lẹyìn tí àwọn agbanipa mú ààrẹ Laurent kúrò lọnà, wọn yan Joseph gẹgẹ bí ààrẹ tuntun ni ọjọ kẹrìndínlógbọn, oṣù kíní, ọdún 2001. Budo Ikoko water problem: Ìyàwó wa ti sá lọ kúrò ní Asa nítorí àìsí omi- Alhaji Sunmonu Ọpọ ogún tó ní ìlapa ló ti ṣẹlẹ sí orílè-èdè náà tí nkan sì ti bajẹ nítorí wọn kò ní ìjọba tó yanrantí àti Ogun ojoojúmọ Bi ó tilẹ jẹ pé Kabila gbìyànjú láti dá àlàáfíà padà sí orílè-èdè naa, síbẹ o ni ìdojúkọ pẹlú àwọn ẹgbẹ alátakò. Kabila sì n gbìyànjú láti mú ìṣọkan bá orílè-èdè naa, lẹyìn tí o ṣe àtúngbéyẹwò ìwé òfin orílè-èdè naa lọdún 2002 ti wọn sì gba ọpọ ẹgbẹ òṣèlú láàyè láti díje dupò ààrẹ lẹyìn ogójì ọdún tí irú rẹ kò tíì ṣẹlẹ. Kabila jáwé olúborí, tó sì fi ẹyìn alátakò rẹ Jean-Pierre Bemba janlẹ nínú oṣù Kẹwá ọdún 2006. Ni ọdún 2008, Kabila buwọlu ìwé àlàáfíà pẹlú ẹgbẹ alákatakítí ogún tó n bá orílè-èdè náà jà, àdéhùn náà padà forísọnpọn lẹyìn tí àwọn kan tún padà sí orí omi. Faure Gnassingbé - Togo A bí ààrẹ Faure Essozimna Gnassingbé Eyadéma ni ọjọ kẹfa, oṣù kẹfà, ọdún 1966, ó jẹ olóṣèlú tó sì ti di ààrẹ láti ọdún 2005. Kí ó tó di ààrẹ Togo, bàbá rẹ ààrẹ Gnassingbé Eyadéma, tí fún ni oyè mínísítà láti 2003 sí 2005. Nígbà tí ààrẹ Eyadéma kú ni ọdún 2005 Gnassingbé ni wọn sáré yàn bí ààrẹ tuntun láti gbárùkù ti àwọn ológun. Ọrọ lórí bóyá òfin orílè-èdè náà fàyè gba irú ǹkan bẹẹ fi Gnassingbé sábẹ wàhálà púpọ, bákan náà ló jáwé olúborí nínú ìdíje ààrẹ ni ọjọ kẹrìndínlógún, oṣù kẹrin, ọdún 2005, wọn sì búra wọlé fún gẹgẹ bí ààrẹ. Wọn tún Gnassingbé yan ni ọdún 2010, àwọn ẹgbẹ alátakò yarí pé kò ní sí àtúndì ìbò, èyí sí jẹ kí ọpọ ẹmí ṣòfò tí ọpọ sá kúrò ní ibùgbé wọn. Tsohon shugaban kasar Togo Faure Gnassingbé Mahamat Idriss Déby - Chad Ààrẹ tuntun ti Chad, Mahamat Idriss Déby, jẹ ológun ti kò tíì pé ọmọ ogójì ọdún ló gbà ipò bàbá rẹ, ààrẹ Idriss Deby Itno tó kú ní ogúnjọ, oṣù kẹrin, ọdún 2021. Ọdún 1983 ni a bí Mahamat Idriss Déby gẹgẹ bí ọkàn nínú ọmọ Idriss Déby tó dolóògbé Ọpọ ló máa ń pè é ni Mahamat Kaka nítorí ìyá àwọn òbí rẹ ló tọọ. Lásìkò tí bàbá rẹ kú, òun ni olórí àwọn ẹsọ ààbò ààrẹ gẹgẹ bí akọròyìn BBC tó wà ni Chad ṣe sọ. Bákan ni o ti kópa nínú onírúurú Ogun. Ni ọdún 2009, Mahamat Idriss Deby ti jagun lorisirisi ni Am Dam tí òun ati ẹbi rẹ Timan Erdimi to tún jẹ ẹbí ààrẹ Eastern Chad. aaa Ali Bongo Ondinba - Gabon Ààrẹ Ali Bongo Ondimba jẹ ọmọ ààrẹ Gabon, Omar Bongo, tó jẹ ààrẹ láti ọdún 1967 títí o fí kú ní ọdún 2009. Ààrẹ Gabon ni ààrẹ kẹta láti Oṣù kẹwàá, ọdún 2009, lẹyìn tí bàbá rẹ kú A bí ni Gabon ni inú oṣù kejì, Odun 1959 sí ìdílé Ali Bongo tí ọpọ mọ sí Alain Bernard Bongo ni agbègbè Congo-Brazzaville. Ọdún mẹjọ ni nígbà tí bàbá rẹ di ààrẹ ni ọdún 1967, asọtàn orílè-èdè France François Gaulme sọ fun BBC. Ayé ààrẹ Ali Bongo kún fún ílà-ílo pàápàá jùlọ nígbà tó wà ní ọdọkùnrin. Kódà láti ìgbà tí wọn tí bí ní wọn tí máa n sọrọ ahesọ pé wọn gbáàtọ ni lati ìhà gúúsù ìlà-oòrùn Nàìjíríà lásìkò ogún abẹlé Àwọn mìíràn ríi gẹgẹ oluṣègbè fábo tí ó sì fẹran epo rọọbì orílè-èdè Gabon Àìsàn to daa wólẹ ni ọdún dïẹ sẹyìn jẹ èyí tó ń kọ orílè-èdè náà lóminú, ìdìtẹgbàjọba tí àwọn ọmọ ogún ṣe pẹlú fori sánpọn. Ìdí tí wọn fi fẹ dìtẹ gbà jọba ni pé àwọn fẹ dá orílè-èdè náà padà sí bí ó ṣe yẹ kí ó wà lẹyìn ìdìbò odun 2016, tí o mú ìtàjẹ silẹ àti wàhálà dání. Ọba MuhammEd Bin Sidi Alaouite Ọba Muhammed Bin Sidi Alaouite ti Morocco ni a bi ni ọjọ kọkànlélógun, Oṣù Kẹjọ, ọdún 1963, ni Rabat tíì ṣe olu ilu Morocco. O gorí àlééfà ni ọjọ kẹtàlélógun, oṣù keje odun 1999, lẹyìn tí bàbá rẹ, Ọba Hassan Keji kú. Ni kété tó gorí àlééfà ló kéde lórí amohunmaworan pé òun yóò gbógun ti, òsì, ìwà àjẹbánu bákan náà ni òun yóò pèsè isẹ àti lati mú kí ètò fifaaye gba ẹtọ ọmọ nìyàn búrẹkẹ síi. hhh Ẹwẹ àwọn àyípadà yìí bi àwọn alákatakítí ẹṣin Islam kan nínú. Nínú oṣù kejì ọdún 2000, o ṣe àgbékalẹ òfin ìdílé mìíràn, èyí tó fi ààyè gba ìrọkunsápá obìnrin. Nínú oṣù Kejìlá ọdún 2020, Oba Mohammed kẹfà gba láti tún ìbáṣepọ pẹlú orílè-èdè Israel lábẹ àdéhùn tí ìjọba ilẹ Amẹrika yóò fi ṣe ni túmọ nílẹ Africa labẹ àkóso Morocco. Oba Mswati III ti Eswatini Ọba Mswati III Makhosetive jẹ ọmọ ọba Sobhuza II ti ọkan nínú àwọn ìyàwó rẹ, Ntfombi Tfwala bí. A bí ní ọjọ Kọkàndínlógún oṣù kẹrin, ọdún 1968 ni Manzini. Ó jẹ ọmọ òye Mswati kẹta ni Ingwenyama tí o sì padà di ọba ni Swaziland ni ọjọ karùn-úndínlọgbọn 1986, lẹni ọdún méjìdínlógún, òun sì ni ọba tí ó kéré jùlọ lágbàyé lásìkò náà Ọba Sobhuza kejì kú ní ọjọ kokanlelogun, inú oṣù kẹjọ, ọdún 1982, ti ọmọ ọba Makhosetive sì di empirọ tuntun. Akomolede ati Aṣa lori BBC Yoruba: Ẹyà Ara Ifọ ní olùkọ Adedokun kọ wa : Kò ṣẹlẹ rí kan kò wáyé nípa pé ọmọ ń rọpò òbí rẹ nínú ètò isèjọba nípa ètò òṣèlú tàbí isèjọba lọbalọba lágbàyéé. 